คนกรุงเฮ! BTS ยืดโปรโมชั่น “บัตรแรบบิทเติมเงินเที่ยวละบาท” ยาวถึงมีนาคมปีหน้า
คนกรุงเฮ! BTS ยืดโปรโมชั่น “บัตรแรบบิทเติมเงินเที่ยวละบาท” ยาวถึงมีนาคมปีหน้า 
29 มี.ค. 2562

นายสุรพงษ์ เลาหะอัญญา กรรมการผู้อำนวยการใหญ่ บริษัท ระบบขนส่งมวลชนกรุงเทพ จำกัด (มหาชน) ระบุว่า ตามที่บริษัทฯ ได้จัดโปรโมชั่นลดราคาค่าบัตรโดยสารบัตรแรบบิท ประเภทเติมเงิน เที่ยวละ 1 บาท สำหรับการเดินทางด้วยรถไฟฟ้าบีทีเอส ในส่วนของเส้นทางสัมปทาน เป็นระยะเวลา 1 ปี ตั้งแต่วันที่ 1 เมษายน 2561 จะหมดโปรโมชั่นในวันที่ 31 มีนาคม 2562 นี้
ล่าสุด บริษัทฯ ได้ขยายเวลาจัดโปรโมชั่นต่อ โดยจะเริ่มตั้งแต่วันที่ 1 เมษายน 2562 จนถึงวันที่ 31 มีนาคม 2563  เพื่อเป็นการอำนวยความสะดวก และประหยัดค่าใช้จ่ายในการเดินทางให้แก่ผู้โดยสารรถไฟฟ้าบีทีเอส
สำหรับเส้นทางสัมปทานรถไฟฟ้าบีทีเอส ที่ร่วมรายการโปรโมชั่นบัตรแรบบิท ประเภทเติมเงิน สายสุขุมวิท จากสถานีหมอชิต – สถานีอ่อนนุช และสายสีลม จากสถานีสนามกีฬาแห่งชาติ –  สถานีสะพานตากสิน รวมส่วนต่อขยายจากสถานีสะพานตากสิน – สถานีวงเวียนใหญ่
 